jkorsvik/nowiki_second_scrape_merged huggingface dataset:
Penrosetriangel

Penrosetriangelet er et umulig objekt. Den svenske kunstneren Oscar Reutersvärd laget bildet av «konstruksjonen» i 1934. Matematikeren Roger Penrose kom til samme idé omkring 1950-årene og beskrev den som «umulighet i sin reneste form». Kunstneren Maurits Cornelis Escher var inne på samme spor og var inspirasjonen til Penroses arbeid.
Triangelet gir skinn av å være en solid tredimensjonal figur, laget av tre like lange bjelker som møtes parvis i rette vinkler mot hverandre i hjørnene av en noe skjev sammensetning. Dette lar seg gjøre på papiret, slik illustrasjonen viser, men kan ikke virkeliggjøres i tre dimensjoner.
M.C. Eschers litografi: Vannfall forestiller et vannløp som flyter i sikk-sakk langs langsidene av to forlengede Penrosetriangler, og ender opp to etasjer høyere enn startpunktet. Vannfallene som utgjør kortsidene av trianglene driver vannhjul. Eschers hjelpsomme kommentar var at hvis man ville ha hjulene til å fortsette å snurre, trengtes påfyll av og til for å kompensere for fordampningen.
Hvis man trekker en midtlinje langs sidene i dette triangelet, vil man til slutt komme tilbake til utgangspunktet. Figuren er en tre-vridd möbiusstripe.
En tilsvarende umulig figur er Penrosetrappa.


== Andre Penrosepolygoner ==
Den visuelle virkningen avtar med å innføre flere hjørner.

		
		
		


== Referanser ==


== Eksterne lenker ==
(en) Penrose triangles – kategori av bilder, video eller lyd på Commons 
Escher for Real constructions
Three-dimensional model of a Penrose triangle for SketchUp
Agnes og hans brødre

Agnes og hans brødre (ty. Agnes und seine Brüder) er en tysk film fra 2004, regissert av Oskar Roehler.
Filmen ble innkjøpt av NRK, for visning i løpet av høsten 2007.


== Handling ==
Filmen er sentrert rundt tre vidt forskjellige søsken: Hans-Jörg, en bibliotekar og sex-avhengig. Werner, en politiker i et trøblete ekteskap med en sønn som liker å diskreditere faren sin.
Samt Martin, som nå heter Agnes etter en kjønnsskifte-operasjon. Agnes arbeider som danserinne, og er forelsket i en person hun ikke kan få.


== Rolleliste ==

Martin Weiß som Agnes Tschirner
Moritz Bleibtreu som Hans-Jörg Tschirner
Herbert Knaup som Werner Tschirner
Katja Riemann som Signe
Tom Schilling som Ralf
Suzan Anbeh som Desiree
Vadim Glowna som Günther
Margit Carstensen som Roxy
Lee Daniels som Henry
Marie Zielcke som Nadine
Oliver Korittke som Rudi
Martin Semmelrogge som Manni Moneto
Martin Feifel som Hannes
Sven Martinek som Jürgen


== Eksterne lenker ==
(en) Agnes og hans brødre på Internet Movie Database 
(no) Agnes og hans brødre på NRK TV 
(fr) Agnes og hans brødre på Allociné 
(nl) Agnes og hans brødre på MovieMeter 
(en) Agnes og hans brødre på AllMovie 
(en) Agnes og hans brødre på Rotten Tomatoes 
(en) Agnes og hans brødre på Metacritic 
(en) Agnes og hans brødre på Box Office Mojo 
Filmens website (de)
Agnes and His Brothers på Filmportal.de (de)
Toril Fiskerstrand

Toril Fiskerstrand (født 10. oktober 1953 på Fiskarstrand på Sunnmøre) er en norsk forretningskvinne og politiker (H).
Hun er utdannet siviløkonom fra Norges Handelshøyskole fra 1984. Hun har bakgrunn fra produksjon, markedsføring og eksport av fiskeprodukter, og har vært daglig leder i Roger Fiskerstrand Export AS 1984–1991, daglig leder i Fiskerstrand Export AS fra 1991 og bedriftsrådgiver i Interforum Partners AS fra 2005. I forretningsøyemed har hun vært bosatt i Afrika og Brasil. Fiskerstrand har tidligere hatt styreverv i Ullevål sykehus HF, Innovasjon Norge, Høgskulen i Volda, Norges Håndballforbund og Eksportutvalget for fisk.Fiskerstrand var medlem av Ålesund bystyre 1988–1995 og medlem av formannskapet 1992–1995. Foran folkeavstemningen om norsk EU-medlemskap i 1994 ledet hun ja-kampanjen i Møre og Romsdal. I periodene 1993–1997 og 2005–2009 var hun vararepresentant til Stortinget. Hun var også nestleder i Europabevegelsen 1994–1998, leder i Høyres fiskeripolitiske utvalg i 1998, leder i Oslo Høyres bedriftskanal i 2007 og medlem av Oslo bystyre 2003–2011. I 2007 gjengav NRK uttalelser fra Fiskerstrand som kunne oppfattes som rasistiske. Hun beklaget i etterkant uttalelsene, og trakk seg som følge av dette fra alle verv i Oslo Høyre. På tross av dette ble hun gjenvalgt til bystyret gjennom kumulasjon. Fra 2011 er hun gruppeleder i St. Hanshaugen bydelsutvalg i Oslo.


== Referanser ==


== Eksterne lenker ==
(no) Toril Fiskerstrand hos Stortinget 
(no) Toril Fiskerstrand hos Norsk senter for forskningsdata 
«Toril Fiskerstrand». Høyre.
Pressurized Mating Adapter

Den internasjonale romstasjonen (ISS) bruker tre ulike Pressurized Mating Adapters (PMA) for koblinger mellom moduler på romstasjonen og besøkende romskip. De to første PMA ble skutt opp med Unity-modulen på romferden STS-88. Den tredje ankom romstasjonen på romferden STS-92.


== Bruk ==

Hver PMA på ISS er brukt forskjellig, men alle tre utfører i prinsippet den samme funksjonen med å koble en tilkoblingsport på en modul på ISS til tilkoblingsluken på et besøkende romskip.


=== PMA-1 ===
Ved å bruke robotarmen til romfergen under romferden STS-88, festet mannskapet Zarja til PMA-1, som allerede var tilkoblet Unity. PMA-1 forbinder nå permanent disse to modulene av Den internasjonale romstasjonen.


=== PMA-2 ===
PMA-2 er nå brukt når romfergene kobler seg til ISS, og har nylig blitt utstyrt slik at romfergen kan hente elektrisk strøm fra romstasjonen.
Den var opprinnelig tilkoblet Unity, men når STS-98 leverte Destiny i februar 2001, ble PMA-2 flyttet til en annen luke på denne modulen.Harmony (tidligere kjent som Node 2) er planlagt montert på STS-120, i oktober 2007. Når denne ankommer, vil romfergen dokke i PMA-2. En vil så flytte Harmony fra lasterommet på romfergen til en midlertidig plassering på Unity . Etter at romfergen forlater stasjonen, vil så PMA-2 bli flyttet av romstasjonens mannskap til den fremre luken på Harmony. En vil deretter flytte begge komponentene samtidig til deres endelige plassering, den fremre delen av Destiny.[trenger oppdatering]


=== PMA-3 ===

I oktober 2000 brakte romfergen ifm STS-92 PMA-3 til ISS. Den ble opprinnelig koblet til Unity . En og en halv måned senere, under STS-97, da P6-truss ble montert, koblet romfergen Endeavour seg til PMA-3. Under romferden STS-98 ble PMA-3 flyttet fra Unity  til Destiny, var romfergen Atlantis  tilkoblet PMA-3
PMA-3 ble flyttet i mars 2001 til Unity  av mannskapet på STS-102 for å gjøre plass til tilkoblingen av en Multi-Purpose Logistics Module (MPLM).30. august 2007 ble PMA-3 flyttet til en annen plassering på Unity  for å gjøre rom for den midlertidig plasseringen av den fremtidige Harmony som vil bli levert på romferden STS-120). Dens endelige lokalisering vil bli på Node 3, som vil være koblet til Unity , en tilkobling som vil skje i 2010. Mens Node 3 blir montert, vil PMA-3 midlertidig være tilkoblet Harmony


== Historie ==
Pressurized Mating Adapters er laget av det amerikanske firmaet Boeing, da en tilsvarende adapter ble montert og tillot de amerikanske romfergene å koble seg til den russiske romstasjone Mir


== Se også ==
Den internasjonale romstasjonen
Liste over byggingen av ISS


== Referanser ==
Ernests Gulbis

Ernests Gulbis (født 30. august 1988 i Riga) er en tennisspiller fra Latvia. 
Hans beste plassering i Grand Slam-sammenheng er en semifinale i French Open i 2014.


== Referanser ==


== Eksterne lenker ==
(en) Ernests Gulbis – kategori av bilder, video eller lyd på Commons 
(en) Ernests Gulbis – galleri av bilder, video eller lyd på Commons 
(de) Ernests Gulbis – Munzinger Sportsarchiv 
(en) Ernests Gulbis – Olympics.com 
(en) Ernests Gulbis – Olympic.org 
(en) Ernests Gulbis – Olympedia 
(en) Ernests Gulbis – Sports-Reference (OL-resultater – arkivert) 
(lv) Ernests Gulbis – Latvias olympiske komité 
(en) Ernests Gulbis – ATP-touren 
(en) Ernests Gulbis – ITF Tennis 
(en) Ernests Gulbis – Davis-cupen
Deadline (TV-program)

Deadline var et norsk aktualitetsprogram som gikk på NRK2 fra 1996 til 1998. De ble i starten ledet av Tomm Kristiansen og Tor Øystein Vaaland, og deretter av Hans Erik Matre og Audgunn Oltedal. 


== Om programmet ==
I Deadline skulle programlederen oppsummere ukas begivenheter. Ved hjelp av fire pressekolleger (blant andre Marit Christensen) skulle de sette fingeren på både det som var de mente var vesentlig og det som var mindre vesentlig i uka som hadde gått. Programmet gikk på fredagskveldene klokken 22.30 på NRK2.
Programmet huskes også for den humoristiske programposten «Upper Ten», som ble en fast post fra 1997. Her ble de personene som hadde dummet seg ut i media kåret fra 10.- til 1.-plass. Torkjell Berulfsen og Rune Gokstad stod for disse innslagene. («Upper Ten» var opprinnelig et radioprogram med Berulfsen og Knut Borge som gikk på P1).


== Seertall ==
Programmet startet med rundt 84 000 seere, noe som ble betraktet som bra tall for NRK2. Etterhvert økte det og ble liggende på mellom 100 000 og 150 000. Noe som gjorde det til en av de mest sette programmene på NRK2.


== Referanser ==
Trøskegjær

Trøskegjær (Candida albicans)  er en gjærsopp som ganske ofte kan gi infeksjon i munn og underliv (mest hos kvinner), sjeldnere infeksjoner i huden, spiserøret eller luftveiene. Sjelden og spesielt hos pasienter som er alvorlig syke av annen grunn, kan den gi sepsis ("blodforgiftning"). Slike infeksjoner kalles gjerne opportunistiske infeksjoner, da de tar nytte av et nedsatt immunforsvar. Den trives i varme, fuktige omgivelser og har naturlig tilhold i munnen og fordøyelseskanalen. Mange får plager etter at de har brukt antibiotika for å behandle bakterie-infeksjoner. Grunnen til dette er at antibiotika ikke bare tar knekken på infeksjonen, men også andre mikroorganismer i kroppen. Dette gir Candida albicans bedre forhold. Områder med mye fuktighet og varme er mest utsatt, da spesielt området under brystene, hudfoldene i lysken og skjeden.
Også andre Candida-arter (C. glabrata, parapsilosis, tropicalis, krusei, dublinensis, norvegensis med flere) kan gi sykdom, men disse patogenene ses sjelden hos immunkompetente (ikke-immunsvekkede) individer.
Candida-infeksjoner kan behandles med medikamenter enten lokalt (krem, vagitorier) eller med tabletter eller intravenøst. Tabletter i form av flukanozol (Diflucan) gis ofte i en engangsdose i ukompliserte og mindre alvorlige tilfeller, slik som infeksjon i underlivet.


== Pseudovitenskap ==
I slutten av 1970-årene var det noen amerikanske leger som hevdet at candida-allergi var en svært utbredt lidelse, og at så mye som en tredjedel av befolkningen kunne lide av dette. Candida fikk da skylden for det meste av diffuse symptomer, og det ble laget behandlingsregimer og spesielle dietter som skulle få kroppen i balanse igjen. Fenomenet kom også til Norge, først og fremst promotert av den tyske legen Heiko Santelmann. Omtrent begynte amerikanske helsemyndigheter å slå ned på villedende markedsføring av diagnostikk og behandling ettersom det ikke forelå vitenskapelig belegg for påstandene.


== Referanser ==


== Eksterne lenker ==
(en) Candida albicans i Encyclopedia of Life 
(en) Candida albicans i Global Biodiversity Information Facility 
(no) Candida albicans hos Artsdatabanken 
(sv) Candida albicans hos Dyntaxa 
(en) Candida albicans hos Index Fungorum 
(en) Candida albicans hos ITIS 
(en) Candida albicans hos MycoBank 
(en) Candida albicans hos NCBI 
(en) Kategori:Candida albicans – bilder, video eller lyd på Wikimedia Commons 
(en) Candida albicans – galleri av bilder, video eller lyd på Wikimedia Commons 
Candida albicans – detaljert informasjon på Wikispecies
Væren (stjernetegn)

Væren (latin: Aries) (♈︎) er det første stjernetegnet i Dyrekretsen. Mennesker født mellom 21. mars og 20. april er ifølge astrologien født i Væren.


== Referanser ==


== Eksterne lenker ==
(en) Aries (astrology) – kategori av bilder, video eller lyd på Commons
Skotfoss kraftverk

Skotfoss kraftverk er et vannkraftverk ved Skotfoss ved enden av Norsjø i Skiensvassdraget i Skien kommune i Vestfold og Telemark fylke.
Kraftverket ble satt i drift i 1953 og ombygget i 1969.  Verket utnytter et fall på  10 meter i elven.
Det er installert to kaplanturbiner på totalt 24 MW. Midlere årsproduksjon er på 169 GWh.
Kraftstasjonen ligger rett under dammen som går på tvers av elva. Kraftverket henter vann fra dammen gjennom 3 luker.
Kraftverket eies av Akershus Energi gjennom selskapet Skien Kraftproduksjon AS.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Akershus Energi
Klosterfoss kraftverk

Klosterfoss kraftverk er et vannkraftverk i Skiensvassdraget i Skien kommune i Vestfold og Telemark fylke.
Kraftverket ble satt i drift i 1969. Verket utnytter et fall på  5 meter i elven, og eies av Akershus Energi gjennom selskapet Skien Kraftproduksjon AS.
Det er installert to kaplanturbiner på totalt 13 MW. Midlere årsproduksjon er på 76 GWh.
Kraftstasjonen ligger ved Klosterfossen i fallet mellom Farelva og Skienselva. Kraftverket henter vann gjennom 2 luker.
Eidet kraftverk utnytter det samme vannfallet som Klosterfoss kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Akershus Energi
Upper Ten

Upper Ten er en blended whisky. Den består av whisky fra 35 ulike skotske destillerier, men oppskriften er utviklet av det norske Vinmonopolet, og whiskyen blandes av Arcus på Hasle i Oslo. Upper Ten er dermed et norsk produkt, men på grunn av ingrediensenes opphav klassifiseres den av Vinmonopolet som skotsk.
Upper Ten-blandingen er fire år gammel. Det finnes eldre whiskyer i blandingen, men den yngste bestemmer alderen som oppgis for hele blandingen. Maltinnholdet i Upper Ten er hele 47 %, noe som er høyt for en blended whisky.
Upper Ten er en av de mest populære whiskyene på Vinmonopolet. I 2000 var det den mestselgende whiskyen på Vinmonopolet, med 175 000 liter solgt, og i 2001 vant Upper Ten en kåring i det Londonbaserte tidsskriftet Wine & Spirit.


== Referanser ==


== Eksterne lenker ==
Aperitif.no
Krokus (band)

Krokus er et heavy metal band fra Sveits.
Krokus ble starta i Solothurn i 1975 av bassist (og opprinnelige frontvokalist) Chris von Rohr og gitarist Tommy Kiefer. Tidligere Eazy Money-vokalist Marc Storace ble  frontfigur i bandet da de spilte inn albumet Metal Rendez-vous i 1980. Det har oppnådd kommersiell suksess og en egen fanskare, men har gjennom sin karriere i fire tiår av et mer allment publikum blitt betraktet som et fattigmanns AC/DC.


== Medlemmer ==


=== Nåværende ===
Chris von Rohr - bass, vokal
Fernando Von Arb - gitar, vokal
Marc Storace - vokal
Mark Kohler - gitar
Mandy Meyer - gitar
Flavio Mezzodi - trommer


=== Tidligere ===
Tommy Kiefer
Hansi Droz
Remo Spadino
Chris Von Rohr
Fernando von Arb
Jürg Naegeli
Freddy Steady
Mark Kohler
Jonathan Stern
Steve Pace
Jeff Klaven
Andy Tanas
Tommy Keiser
Dani Crivelli
Peter Tanner
Many Maurer
Peter Haas
Carl Sentence
Chris Lauper
Dave Stettler
Patrick Aeby
Dominique Favez
Tony Castell
Stefan Schwarzmann


== Diskografi ==


=== Studioalbum ===
1976: Krokus
1977: To You All
1978: Painkiller / Pay It In Metal
1980: Metal Rendez-vous
1981: Hardware, #44 i Storbritannia
1982: One Vice at a Time, #53 i USA, #28 i Storbritannia
1983: Headhunter, #25 i USA, #74 i Storbritannia
1984: The Blitz, #36 i USA
1986: Change of Address, #45 i USA
1988: Heart Attack, #87 i USA
1990: Stampede
1995: To Rock or Not to Be
1999: Round 13
2003: Rock the Block
2006: Hellraiser
2010: Hoodoo
2013: Dirty Dynamite


=== Livealbum og samlealbum ===
1980: Early Days '75-'78 (samlealbum)
1986: Alive And Screamin' (live) , # 97 i USA.
1987: Stayed Awake All Night – The Best (samlealbum)
1993: The Dirty Dozen (samlealbum)
2000: Definitive Collection (samlealbum)
2000: Best Of (samlealbum)
2003: Long Stick Goes Boom: The Anthology (samlealbum)
2004: Fire And Gasoline (live + DVD)
2014: Long Stick Goes Boom: Live From Da House of Rust


=== Singler og EP-er ===
1980: «Tokyo Nights»
1980: «Heatstrokes»
1980: «Bedside Radio»
1981: «Winning Man»
1981: «Rock City»
1982: «American Woman»
1982: «Save Me»
1982: «Bad Boys Rag Dolls»
1983: «Stayed Awake All Night»
1983: «Screaming In The Night»
1984: «Midnite Maniac»
1984: «Ballroom Blitz»
1984: «Our Love»
1986: «School's Out»
1987: «Screaming In The Night» (Live)
1987: «Let The Love Begin»
1988: «Let It Go»
1988: «Wild Love»
1994: «You Ain't Seen Nothin' Yet»
2003: «I Want It All»
2006: «Angel of My Dreams»


=== Videoer og DVD-er ===
1985: The Video Blitz (VHS)
2004: Fire And Gasoline (bonus-DVD)
2004: As Long As We Live (DVD)


== Referanser ==


== Eksterne lenker ==
(en) Offisielt nettsted 
(en) Krokus (band) – kategori av bilder, video eller lyd på Commons 
(en) Krokus på Discogs 
(en) Krokus på MusicBrainz 
(en) Krokus på Encyclopaedia Metallum 
(en) Krokus på Spotify 
(en) Krokus på Songkick 
(en) Krokus på AllMusic
Paktens voktere

Paktens voktere er en spenningsroman av Tom Egeland og en frittstående oppfølger til Sirkelens ende fra 2001. Dette er den andre boka i serien om arkeologen Bjørn Beltø.


== Eksterne lenker ==
Paktens voktere på Aschehougs hjemmeside Arkivert 13. september 2013 hos Wayback Machine.
Ellen Kjellberg

Ellen Kjellberg (født 10. januar 1948) er en tidligere ballettdanser. Hun var en av de fremste danserne ved Den Norske Opera fra slutten av 1960-årene.
Hun studerte med Gerd Kjølaas og har danset en rekke tittelroller, blant annet i Romeo og Julie, Askepott, Tornerose, Giselle, Sylvia, Haugtussa og Clara i Nøtteknekkeren. Hun var den første norske danseren som danset dobbeltrollen Odette/Odile i Svanesjøen. Så sent som i 2005 danset hun i det ambisiøse samtidsverket Memento mori koreografert av Sølvi Edvardsen. Det står statuer av henne både på Rikshospitalet og Den Norske Opera. 
I 1974 var hun en av seks dansere i Six Stars of the Ballet som turnerte i USA. Ellen Kjellberg danset også i Nøtteknekkeren ved Operaen i Zürich, og hun har hatt opptredener i Torino. 
Fra 1981 var hun høgskolelektor i dans ved Statens balletthøgskole og fra 2005 var hun førsteamanuensis ved Fakultet for scenekunst ved KhiO. I 2007 ble hun Norges tredje professor i dans da hun fikk opprykk til denne stillingen i klassisk ballett ved Kunsthøgskolen i Oslo.Hennes far var museumsdirektør Reidar Kjellberg (1904–78). Med fiolinisten Stig Nilsson fikk hun fiolinisten Anders Nilsson.


== Priser ==
Dansekritikerprisen 1978
Kunstprisen 1980
Danseinformasjonens Ærespris for 2008


== Referanser ==


== Eksterne lenker ==

(no) Publikasjoner av Ellen Kjellberg i forskningsdokumentasjonssystemet CRIStin
Malayhubro

Malayhubro (Bubo sumatranus) er en ugle i slekten
Bubo.


== Beskrivelse ==
Dette er en stor ugle, 41–46 cm lang, vekt 1400–1600 g.
Mørk brun på oversiden, lys brun med mørke striper på buken.  Kraftige
fjærdusker som står nær horisontalt ut fra hodet.  Brune øyne, gult nebb med
tydelige nesebor ved nebbroten.  Store, delvis fjærdekte oransjegule føtter med
lange krumme klør.


== Habitat og utbredelse ==
Finnes i tette og fuktige skogområder på Brunei, på Kokosøyene, i
Indonesia, Malaysia, Myanmar, Singapore og Thailand.


== Levevis ==
Lever for det meste av smågnagere som rotter og mus, men spiser også store
insekter, fugler, andre små pattedyr og slanger.  Kan også fange og spise småfisk.


== Referanser ==


== Eksterne lenker ==
(en) malayhubro i Global Biodiversity Information Facility 
(no) malayhubro hos Artsdatabanken 
(en) malayhubro hos Fossilworks 
(en) malayhubro hos ITIS 
(en) malayhubro hos NCBI 
(en) Kategori:Bubo sumatranus – bilder, video eller lyd på Wikimedia Commons 
(en) Bubo sumatranus – galleri av bilder, video eller lyd på Wikimedia Commons 
Bubo sumatranus – detaljert informasjon på Wikispecies Malayhubro på
owlpages.com
Rotor (meteorologi)

En rotor som vindfenomen er en vind som går rundt ved lesiden av et fjell. Aksen av rotasjonen er horisontal og på tvers av vindretningen. Vinden som kommer over fjellet vil ofte ikke følge fjellsiden nedover på baksiden, men det dannes en sone der vinden blåser oppover langs fjellsiden og møter vinden som kommer over toppen av fjellet. Noe lenger i le vil vinden gå nedover mot dalbunnen, for så igjen å blåse oppover fjellsiden som ligger i le.
En slik rotor vil gi stigende luft inne ved fjellsiden som kan utnyttes av seilfly for å komme seg opp i høyden. Den andre siden av rotoren, som blåser ned mot dalbunnen kan være farlig å komme inn i.


== Se også ==
Vertikal vind
Oscar Reutersvärd

Oscar Reutersvärd (født 29. november 1915 i Stockholm, død 2. februar 2002 i Lund) var en svensk kunstner og professor som var den første til å skape «umulige figurer» d.v.s. tegninger av objekter som ved første blikk ser tilforlatelige ut, men ved nærmere ettersyn viser seg umulige å gjenskape i tre dimensjoner. Eksempel på hans verk er i dag bedre kjent som Penrosetriangelet og Djävulens treudd.


== Liv og virke ==
Reutersvärd begynte å tegne umulige figurer allerede i skolealder. Hans første figur var en serie med kuber som lå lagt/stablet slik at de dannet et triangel. Figuren som illustrerer artikkelen ble første gang publisert i 1934. Den har fått navn etter en britisk fysiker og kosmolog som satte stor pris på figuren. Triangelet og to andre figurer er trykket og gitt ut som frimerker i Sverige, gravert av Czesław Słania.
Etter studiene ble han dosent ved Stockholms universitet 1953 og professor i kunsthistorie med kunstteori ved Lunds universitet 1964.
Verkene sammenlignes ofte med de av M.C. Escher, som også arbeidet med umulige figurer. Escher laget oftest bilder befolket med mennesker og dyr, eller tok utgangspunkt i former fra naturen, mens Reutersvärds bilder er utelukkende geometriske.
Til sammen etterlot han seg mere enn 2500 ulike tegninger, tre bøker om kunst og kunsthistoriske emner og noen skulpturer. Verk om de umulige figurene er utgitt bl. a. på svensk, engelsk, polsk og russisk.


== Kilde for svensk WP ==
Trollband med omöjliga figurer, Ove Danielsson, Nerikes Allehanda, 22. mars 1994


== Referanser ==


== Eksterne lenker ==
Offisielt nettsted 
(en) Oscar Reutersvärd – kategori av bilder, video eller lyd på Commons 
Sandlot science biografi
På denna siden med Slanias frimerker finnes  også Reutersvärds bilder
Art of Reutersvärd Arkivert 19. juli 2011 hos Wayback Machine.
Artglobes biografi
Ichkeul nasjonalpark

Ichkeul nasjonalpark nær middelhavskysten i det nordlige Tunisia består av brakkvannssjøen Ichkeulsjøen (arabisk: بحيرة اشكل) og de omkringliggende våtmarksområdene. Parken som utgjør 160 km2 er en viktig rasteplass for trekkfugler, og har av den grunn vært verdensarvområde og Ramsarområde siden 1980.
Parken er et viktig stoppested for trekkefugler, og regnes også blant de viktigste overvintringsstedene i middelhavsområdet. Tellinger har vist så mye som opptil 400.000 individer på én gang i området. En registrering i 1986 talte 226 arter, hvorav 34 som hekker i området. De mest tallrike artene er brunnakke, taffeland og sothøne. For taffeland og grågås er området deres viktigste overvintringssted i Nord-Afrika. Den truede arten hvithodeand (Oxyura leucocephala) holder til her med en forholdsvis stor bestand. 
Parken sto på listen over truede verdensarvsteder fra 1996 til 2006. Oppdemming av elvene som renner inn i sjøen førte til redusert tilførsel av ferskvann, økt innstrømming av saltvann fra havet, og påfølgende endringer i vegetasjonen, noe som påvirker hvilke fuglearter som kan finne næring her. 


== Eksterne lenker ==
UNEP World Conservation Monitoring Centre:  faktaark
Ichkeul Lake travel guide